section_heading: Karijera
paragraph_text: Nakon iznenadne smrti dotadašnjeg bubnjara i osnivača Novih fosila, Slobodana Momčilovića Moke, 1985. godine, Šarić postaje stalni član Novih fosila. S njima je svirao do 1991. godine, kada se sastav službeno raspao, i opet od 2005. godine do smrti. Nakon ponovnog početka rada sastava, Šarić je osim uloge bubnjara imao i ulogu izvršnog producenta Novih fosila.